|  |  |
| --- | --- |
| IAF MD 17:2019 | *Starptautiskais akreditācijas forums* |
|  |  |
| A picture containing shape  Description automatically generated | ***IAF* obligātais dokuments** |

**NOVĒROŠANAS DARBĪBAS PĀRVALDĪBAS SISTĒMU SERTIFIKĀCIJAS INSTITŪCIJU AKREDITĀCIJAI**

**2. izdevums**

**(IAF MD 17:2019)**

|  |  |  |  |  |
| --- | --- | --- | --- | --- |
| Izdots: 2019. gada 7. maijā | | Piemērošanas datums: 2020. gada 7. maijs | IAF MD17, 2. izdevums | |
|  | © Starptautiskais akreditācijas forums, 2019 | | |  |

Starptautiskais akreditācijas forums (*IAF*) veicina tirdzniecību un atbalsta regulatorus, pasaules mērogā īstenojot akreditācijas iestāžu (AI) savstarpējas atzīšanas nolīgumu, lai *IAF* locekļu akreditētās atbilstības novērtēšanas institūcijas (ANI) tiktu atzītas visā pasaulē.

Akreditācija mazina riskus uzņēmumiem un to klientiem, garantējot, ka akreditētas ANI ir kompetentas veikt darbu, ko tās uzņemas savā akreditācijas sfērā. AI, kas ir *IAF* locekles, un ANI, ko tās akreditē, ir jāpilda attiecīgie starptautiskie standarti un piemērojamie *IAF* prasību dokumenti šo standartu saskaņotai piemērošanai.

*IAF* daudzpusējo atzīšanas nolīgumu (*MLA*) parakstījušās AI regulāri novērtē iecelta speciālistu grupa, lai nodrošinātu uzticamu šo iestāžu akreditācijas programmu darbību. *IAF MLA* struktūra un joma ir precizēta dokumentā IAF PR 4 “Structure of IAF MLA and Endorsed Normative Documents” [*IAF MLA* struktūra un apstiprinātie normatīvie dokumenti].

*IAF MLA* ir strukturēts piecos līmeņos. 1. līmenī ir noteikti obligātie kritēriji, kas piemērojami visām AI, ISO/IEC 17011. 2. līmeņa darbības(-u) un attiecīgo 3. līmeņa normatīvo dokumentu apvienojums ir *MLA* galvenā joma, savukārt 4. līmeņa (ja atbilstīgi) un 5. līmeņa attiecīgo normatīvo dokumentu apvienojums ir *MLA* pakārtotā joma.

* *MLA* galvenajā jomā ietilpst darbības, piemēram, produkta sertifikācija un saistītie obligātie dokumenti, piemēram, ISO/IEC 17065. Apliecinājumi, ko veic ANI galvenās jomas līmenī, tiek uzskatīti par vienlīdz uzticamiem.
* *MLA* pakārtotajā jomā ietilpst atbilstības novērtēšanas prasības, piemēram, ISO 9001, un, ja atbilstīgi, – shēmas īpašās prasības, piemēram, ISO TS 22003. Apliecinājumi, ko veic ANI pakārtotās jomas līmenī, tiek uzskatīti par līdzvērtīgiem.

*IAF MLA* nodrošina uzticamību, kas nepieciešama, lai tirgus atzītu atbilstības novērtēšanas rezultātus. Apliecinājumi, ko saskaņā ar *IAF MLA* ir izdevusi institūcija, kuru ir akreditējusi *IAF MLA* parakstītāja AI, var tikt atzīti visā pasaulē, tādējādi veicinot starptautisko tirdzniecību.

# SATURA RĀDĪTĀJS

[0. IEVADS 6](#_Toc134602397)

[1. DEFINĪCIJAS 7](#_Toc134602398)

[1.1. Novērošana 7](#_Toc134602399)

[1.2. Lietas materiālu pārskatīšana 7](#_Toc134602400)

[1.3. Akreditācijas sfēra 7](#_Toc134602401)

[2. VISPĀRĪGĀ POLITIKA 7](#_Toc134602402)

[2.1. Mērķi 7](#_Toc134602403)

[2.2. Vispārīgā politika 8](#_Toc134602404)

[2.3. Vispārīgi norādījumi par novērošanas izmantošanu akreditācijas sfēras aptveršanai 8](#_Toc134602405)

[2.4. Vispārīgi norādījumi par novērošanas veikšanu 10](#_Toc134602406)

[3. PROCEDŪRAS 11](#_Toc134602407)

[4. ĪPAŠA PIEEJA SFĒRU IZLASES VEIDOŠANAI 12](#_Toc134602408)

[4.1. Kā lasīt tabulas. Skaidrojumi 12](#_Toc134602409)

[4.2. Vispārīgie noteikumi, kas piemērojami *QMS*, *EMS* un *OH&SMS* shēmām 13](#_Toc134602410)

[5. KVALITĀTES PĀRVALDĪBAS SISTĒMAS (ISO 9001) 15](#_Toc134602411)

[6. VIDES PĀRVALDĪBAS SISTĒMAS (ISO 14001) 16](#_Toc134602412)

[7. ARODVESELĪBAS UN DROŠĪBAS PĀRVALDĪBAS SISTĒMAS (ISO 45001) 18](#_Toc134602413)

|  |  |  |
| --- | --- | --- |
| 2. izdevums  Sagatavoja: *IAF* Tehniskā komiteja | Datums: 2018. gada 17. decembris | |
| Apstiprināja: *IAF* locekļi | Piemērošanas datums: 2020. gada 7. maijs | |
| Izdošanas datums: 2019. gada 7. maijs | |  |
| Kontaktpersona informācijas pieprasījumiem: Elva Nilsena [*Elva Nilsen*], *IAF* korporācijas sekretāre  Tālrunis: +1 (613) 454 8159  E-pasts: secretary@iaf.nu | | |

## IEVADS ATTIECĪBĀ UZ *IAF* OBLIGĀTAJIEM DOKUMENTIEM

Šajā dokumentā vēlējuma un vajadzības izteiksmi lieto, lai norādītu atzītus standarta prasību izpildes līdzekļus[[1]](#footnote-1). Atbilstības novērtēšanas institūcija (ANI) prasības var izpildīt līdzvērtīgā veidā, ar nosacījumu, ka tā to var pierādīt akreditācijas iestādei (AI). Šajā dokumentā vajadzības un īstenības izteiksmi lieto, lai norādītu noteikumus, kas, atainojot attiecīgā standarta prasības, ir obligātie noteikumi[[2]](#footnote-2).

# NOVĒROŠANAS DARBĪBAS PĀRVALDĪBAS SISTĒMU SERTIFIKĀCIJAS INSTITŪCIJU AKREDITĀCIJAI

*Šis ir obligātais dokuments, lai saskanīgi piemērotu attiecīgos ISO/IEC 17011:2017 “Conformity Assessment - Requirements for accreditation bodies accrediting conformity assessment bodies” [Atbilstības novērtēšana. Vispārīgas prasības akreditācijas iestādēm, kas akreditē atbilstības novērtēšanas institūcijas] punktus.*

*Šis dokuments ir piemērojams MS (pārvaldības sistēmu) SI (sertifikācijas institūciju) akreditācijai, un to izmanto visām MS saskaņā ar IAF MLA, izņemot attiecībā uz noteikumiem, kas ir pretrunā noteikumiem, kuri sniegti piemērojamos standartos (piemēram, ISO/TS 22003, IAF MD 8, ISO 27006), citos IAF dokumentos, specifikācijās, ko izstrādājuši SO (shēmas īpašnieki) vai regulatori, un tiesību aktos.*

*Šā dokumenta 5., 6. un 7. iedaļā ir konkrēti aplūkota attiecīgi QMS sertifikācijas institūciju, EMS sertifikācijas institūciju un OH&SMS sertifikācijas institūciju akreditācija.*

# 0. IEVADS

0.1. Saskaņā ar ISO/IEC 17011:2017 7.4.4. un 7.4.5. punktu akreditācijas iestādēm (AI) ir prasīts izstrādāt dokumentētas procedūras, kas izmantojamas, lai novērtētu atbilstības novērtēšanas institūcijas kompetenci veikt visas darbības, kas ir tās akreditācijas sfērā, neatkarīgi no tā, vai tās tiek veiktas, un šajā nolūkā tām ir jāveic novērtējumi uz vietas apvienojumā ar citām vērtēšanas metodēm, kas ir pietiekamas, lai sniegu pārliecību par atbilstību attiecīgajiem akreditācijas kritērijiem. Novērtējumā izlases veidā ietver vairākas atrašanās vietas un personālu, lai noskaidrotu atbilstības novērtēšanas institūcijas kompetenci veikt akreditācijas sfērā iekļautās darbības. Sīkāku informāciju skat. ISO/IEC 17011:2017 7.9.2. un 7.9.3. punktā.

0.2. Lai izpildītu šā ISO/IEC 17011 prasības (un attiecīgi citu normatīvo dokumentu prasības, piemēram, kas noteiktas *IAF* izstrādātajos piemērošanas dokumentos, un juridiskās prasības), AI pārskata lietas materiālus un novēro pārvaldības sistēmu SI darbības, proti, sertifikācijas procesa auditus (turpmāk tekstā – “auditi”).

0.3. Šā dokumenta adresāti varētu būt pārvaldības sistēmu sertifikācijas institūcijas, akreditācijas iestādes un to salīdzinošās novērtēšanas veicēji, regulatori un shēmu īpašnieki (*SO*), kā arī citas ieinteresētās personas, kas savas darbības veic, pamatojoties uz *IAF MLA* uzticamību.

# 1. DEFINĪCIJAS

Šajā dokumentā piemēro šādas definīcijas.

## 1.1. Novērošana

Tiek novērots, kā ANI veic atbilstības novērtēšanas darbības savas akreditācijas sfērā (ISO/IEC 17011 3.25. punkts).

Audita novērošana ir darbība, ko veic AI un kuras laikā bez iejaukšanās un ietekmēšanas tiek novērots audits, ko veic SI audita grupa. Atkarībā no novērošanas mērķiem var tikt novērots viss audits vai tikai attiecīgas tā daļas. Novērošanu veic uz vietas SI klienta telpās vai arī novēro attālinātu auditēšanu, izmantojot elektroniskos saziņas līdzekļus.

*Piezīme. AI var novērot citas darbības, ko SI veic savā akreditācijas procesā, un tās ir ārpus šā dokumenta jomas.*

## 1.2. Lietas materiālu pārskatīšana

Darbība, ko veic AI, ar kuru tā pārskata un novērtē pierakstus un dokumentus, kas attiecas uz konkrēto sertifikācijas lietu, lai noskaidrotu, vai tika ievērotas un īstenotas attiecīgās SI procedūras. To parasti dara SI telpās ar attiecīgo SI personālu un/vai auditoriem, taču to attiecīgā gadījumā un vienojoties var darīt arī attālināti vai citviet (piemēram, SI klienta telpās).

## 1.3. Akreditācijas sfēra

Īpaši pārvaldības sistēmas standarti un to attiecīgās daļas, kodi, sadaļas, kategorijas vai tehniskās jomas, saskaņā ar kurām SI piešķir akreditētu sertifikāciju konkrētā atrašanās vietā.

# 2. VISPĀRĪGĀ POLITIKA

## 2.1. Mērķi

2.1.1. Saskaņā ar ISO/IEC 17011 7.4.4. un 7.4.5. punktu novērošanas mērķis ir sniegt garantiju par pārvaldības sistēmas SI kompetenci visā akreditācijas sfērā. Kompetences prasības saistībā ar auditēšanu un audita personālu ir noteiktas ISO/IEC 17021 sērijas standartos.

2.1.2. AI novērojumi attiecībā uz to, kā SI veic savu klientu auditu, ir vērtīga:

i) lai pārliecinātos uz vietas, vai SI efektīvi īsteno savas sertifikācijas programmas un procedūras (jo īpaši saistībā ar kompetento audita grupu iecelšanu un audita laika noteikšanu) un vai SI savam klientam nosaka pareizu sfēras piešķīrumu;

ii) lai novērotu SI auditorus nolūkā novērtēt, vai viņi:

a) ievēro SI procedūras;

b) pienācīgi izpilda:

* sertifikācijas prasības;
* ISO/IEC 17021-1 piemērojamo punktu prasības;
* attiecīgo *IAF* dokumentu prasības un
* attiecīgā gadījumā īpašas konkrētas nozares prasības;

iii) lai iegūtu reprezentatīvu izlasi par SI kompetenci visā akreditācijas sfērā.

2.1.3. Šis dokuments ļaus AI noskaidrot, vai SI ir kompetence grafika izstrādes/plānošanas un auditēšanas personāla jomā, un novērtēt SI kompetenci veikt sertifikācijas auditus saskaņā ar akreditāciju.

2.1.4. Novērošanu var ierosināt arī citu iemeslu dēļ saskaņā ar AI procedūrām un/vai politiku, piemēram, ja ir saņemtas sūdzības, prasījumi, strīdi, atgriezeniskā saite no tirgus vai regulatora.

## 2.2. Vispārīgā politika

2.2.1. AI ir jābūt izstrādātai politikai, kā aptvert katra pieteikuma iesniedzēja un akreditētas SI sfēru (skat. 1.3. punktu), izmantojot dažādus pieejamos mehānismus, tostarp:

i) biroja novērtēšanas darbības;

ii) novērošanas darbības un

iii) citas novērtēšanas darbības, ko AI ir definējusi saskaņā ar konstatētajām vajadzībām.

Šai politikai ir jānodrošina, ka AI novērtē tādas atbilstības novērtēšanas darbību izlases sniegumu, kas ir reprezentatīva akreditācijas sfēras izlase (ISO/IEC 17011:2017 7.4.5. punktu).

2.2.2. AI nodrošina, ka SI un to klientu līgumos ir iekļauta prasība par AI veiktu novērošanu, un apstiprina, ka atteikums piekrist AI veiktam novērošanas novērtējumam ir jāpamato un to ir jāpieņem SI un AI, un, ja atteikuma iemesli netiek pieņemti, tas var būt par pamatu akreditētas sertifikācijas atcelšanai.

## 2.3. Vispārīgi norādījumi par novērošanas izmantošanu akreditācijas sfēras aptveršanai

2.3.1. AI ir jābūt izstrādātai novērtēšanas programmai, kurā ietverta katra pieteikuma iesniedzēja vai akreditētas SI sfēra katram akreditācijas ciklam. Programma pēc nepieciešamības ir periodiski jāpārskata un jāatjaunina.

2.3.2. Programmā izvērtē nepieciešamību novērtēt pārrobežu sertifikācijas darbības, pamatojoties uz SI darbību apmēru, svarīgumu un no vietējās AI saņemto atgriezenisko saiti. Ja ir nepieciešama novērošana, AI ir jābūt izstrādātam procesam sadarbībai ar vietējo AI saskaņā ar *MLA* noteikumiem.

2.3.3. Lemjot par to, cik daudz un kādi auditi ir jānovēro, AI ņem vērā, piemēram, šādus faktorus:

i) kāds ir SI vispārējais sniegums;

ii) faktori, piemēram, procesa sarežģītība vai tiesību akti u. c., kas ietekmē sertificētās organizācijas spēju parādīt savu spēju sasniegt *MS* paredzētos rezultātus;

iii) ieinteresēto personu sniegtā atgriezeniskā saite, tai skaitā sūdzības par sertificētajām organizācijām;

iv) SI iekšējo auditu rezultāti;

v) shēmas īpašnieka prasības u. c.;

vi) SI darba modeļa izmaiņas – darba pieaugums kādā konkrētā reģionā vai tehniskajā jomā;

vii) klientu skaits SI akreditācijas sfērā;

viii) uzticēšanās SI auditora novērtēšanas un apstiprināšanas procesam un

ix) iepriekš vai kā citādi veikta biroja vai novērošanas novērtējuma rezultāti u. c.

Lai atlasītu novērošanas darbības, var tikt ņemti vērā šādi papildu faktori:

i) izdoto sertifikātu skaits;

ii) auditoru skaits;

iii) dažādi auditori;

iv) vai auditori ir iekšējais personāls vai ārējais resurss;

v) dažādi auditi, sākotnējais audits (1. posms/2. posms), uzraudzība un resertifikācija;

vi) komplicēti klienti, apvienoti un/vai integrēti auditi, auditi vairākās vietās;

vii) valstis, kurās ir veikti auditi sertifikācijas procesā;

viii) iepriekšējo novērošanas darbību rezultāts;

ix) sūdzības, klientu apsekojumi;

x) ieinteresēto personu un regulatoru pieprasījumi;

xi) jau novērtēti tehniskie klasteri;

xii) pieredze, kas gūta no citu veidu SI akreditācijas;

xiii) kāda iepriekš ir bijusi SI spēja veikt savas darbības;

xiv) kādā apmērā SI kontrolē savas svarīgākās darbības;

xv) īpašas shēmas prasības un

xvi) nacionālie nolīgumi ar klientiem.

## 2.4. Vispārīgi norādījumi par novērošanas veikšanu

2.4.1. Pēc pieprasījuma SI nekavējoties sniedz akreditācijas iestādei pilnīgu un aktualizētu apstiprināto un plānoto auditu grafiku (datumi, atrašanās vieta, audita grupas sastāvs, audita veids un joma, utt.), lai AI varētu saplānot vai atjaunināt programmu, kurā ietver akreditācijas sfēras.

2.4.2. AI ir jābūt izstrādātai politikai, kā rīkoties, ja SI (vai SI klients) atsakās no konkrētas novērošanas, tai skaitā piemērot sankcijas SI, ja atteikums nav pietiekami pamatots un AI to nepieņem (piemēram, drošības pielaide), un/vai pasliktina pieteikuma iesniedzēja vai akreditētās sfēras aptvērumu. Ja SI klients atsakās no AI novērošanas, SI anulē esošo akreditēto sertifikātu, lai izvairītos no sankcijām.

2.4.3. Ja sertifikācijas institūcijai piemēro sankcijas, kuru rezultātā tiek anulēts sertifikāts, to paziņo citām AI un visiem shēmas īpašniekiem, kurus tas varētu skart, ja ir zināma to identitāte. Akreditētu sertifikātu neizdod, ja nolūkā izvairīties no audita novērošanas organizācija pārsūta sertifikātu citai SI vai ja SI ir paredzējusi atkārtoti izdot to pašu sertifikātu citas AI pārraudzībā.

2.4.4. Pirms novērošanas darbībām veic darbības, lai nodrošinātu, ka akreditācijas iestādei ir SI audita plāns, iepriekšējie audita pārskati, ja tie ir pieejami, audita grupas kompetences pieraksti un audita laika aprēķināšanas pamatojums.

2.4.5. Katrai novērošanai AI ieceļ novērtēšanas grupu, kas ir kompetenta attiecīgajā akreditācijas sfērā. AI laikus informē sertifikācijas institūciju par AI novērtēšanas grupas sastāvu. SI un/vai tās klients var iebilst pret konkrēta AI vērtētāja nominēšanu, ja to var pierādāmi pamatot ar ciešu vai tiešu saikni ar konkurentiem (neobjektivitātes draudi) vai agrāku pamatotu sūdzību par šo vērtētāju, utt.

2.4.6. SI pienākums ir informēt savu klientu, paskaidrot novērošanas procedūru un saņemt klienta piekrišanu. Nav paredzēts, ka SI mainīs audita grupu, audita plānu vai audita ilgumu novērošanas dēļ. Ja šādas izmaiņas notiek, SI sniedz akreditācijas iestādei pienācīgu pamatojumu.

2.4.7. Novērošanas laikā AI vērtētājs rīkojas kā novērotājs, neietekmējot auditu, ko veic SI audita grupa. Pēc pieprasījuma klienta dokumentāciju, ko pārskata SI audita grupa, tūlītēji dara pieejamu AI vērtētājiem.

2.4.8. Informācija, kas savākta audita novērošanas laikā, ir konfidenciāla, un AI vērtēji un personāls ar to rīkojas kā ar konfidenciālu informāciju.

2.4.9. Nav atļauts, ka AI uzdod tiešus jautājumus SI klientam, jo tas var ietekmēt audita iznākumu. Audita veikšanas laikā AI vērtētāji nesniedz SI nekādus atzinumus. AI vērtētāji nekad nesniedz nekādus atzinumus SI klientam. AI vērtētājiem ir jānodrošina, ka viņu klātbūtni un novērošanas darbību SI klients neuztver kā iejaukšanos, bet gan vērtē pozitīvi.

2.4.10. Parasti novēro visu uz vietas veikto auditu, izņemot, ja konkrētas darbības mērķus var izpildīt, veicot daļēju novērošanu.

2.4.11. Kad novērošana ir pabeigta, SI audita grupai sniedz atgriezenisko saiti par SI sniegumu, tostarp par konstatējumiem/neatbilstībām novērtēšanas laikā. Sniedzot šo atgriezenisko saiti, ieskicē AI ziņošanas procesu, SI atbildes/reaģēšanas procesu un AI lēmumu pieņemšanas procesu. Ja iespējams, šī atgriezeniskā saite ir jāsniedz arī SI vadībai. Tas jādara pēc audita, un katrā ziņā to nedara SI klienta klātbūtnē.

2.4.12. AI vērtētāji iegūst un pārskata pašas SI sagatavoto audita pārskatu (un visu nepieciešamo papildu informāciju), ja tas ir būtiski novērošanas mērķiem un sfērai.

2.4.13. SI klienta pienākums ir laikus informēt audita grupu un AI vērtētājus par visām piemērojamajām drošības prasībām. AI vērtētāji ievēro drošības noteikumus, kurus tiem ir darījusi zināmus organizācija, tomēr AI vērtētājiem jebkurā laikā ir nekavējoties jārīkojas, lai novērstu kaitējumu, tai skaitā nepieciešamības gadījumā jāpamet teritorija vai organizācija.

2.4.14. Ja SI audita novērtēšanas laikā jebkurā brīdī AI vērtētājs novēro iespējamus apstākļus, kas, vērtētāja ieskatā, var radīt nenovēršamu ļoti smagu apdraudējumu (piemēram, veselības un drošības vai vides apdraudējumu), AI vērtētājs pieprasa tūlītēju privātu tikšanos ar SI audita grupas vadītāju, lai informētu viņu par potenciālo apdraudējumu, sagaidot, ka SI audita grupas vadītājs risinās šo apdraudējumu ar organizāciju saskaņā ar SI procesu un juridiskajiem pienākumiem.

# 3. PROCEDŪRAS

3.1. AI ir jābūt izstrādātām rakstiskām procedūrām, lai nodrošinātu, ka ir izveidoti atbilstoši mehānismi un kritēriji, lai aptvertu un novērtētu:

i) pieteicēja (sākotnējās vai paplašinātās) akreditācijas sfēru reprezentatīvā veidā un

ii) akreditācijas sfēru katrā akreditācijas ciklā.

3.2. Šīm procedūrās ir jāatbilst šajā dokumentā sniegtajiem noteikumiem, un tajās sīki izklāsta:

i) reprezentatīvas izlases iegūšanai izmantoto pieeju (kvantitatīvi vai kvalitatīvi);

ii) kādi mehānismi ir izmantoti, lai aptvertu akreditācijas sfēru, un kādi kritēriji izmantoti katra mehānisma atlasei un izmantošanai, un

iii) kādi pieraksti ir jāveic.

3.3. Procedūrās par novērošanas pārskatu sniegšanu AI novērtēšanas grupa sniedz pierādījumus un izdara secinājumus un spriedumu par to, kā SI īsteno audita veikšanas procesu, par SI grupas un tās snieguma atbilstību attiecīgajām prasībām un par SI vispārējo kompetenci saistībā ar darbībām, kuras tā veic. AI novērošanas pārskatā attiecīgā gadījumā iekļauj šādus datus:

i) piezīmes par SI plānošanu (audita laika noteikšanu, audita programmu, ja pieejama, un audita plānu);

ii) audita grupu (grupas kompetence, darba norīkojums, sfēras aptvērums un audita efektivitāte);

iii) auditēšanas paņēmienu (intervija, procesu un darbību novērošana, dokumentācijas un pierakstu pārskatīšana, izlases veidošana, auditācijas pierakstu izsekojamība, spēja savākt, pārbaudīt un pierakstīt atbilstības un neatbilstības pierādījumus saskaņā ar prasītajiem audita tipa elementiem, konstatējumu klasificēšanas atbilstība, rīcība ar iepriekš konstatētajiem faktiem, ziņošana, atklāšanas un noslēguma sanāksmes un iztaujāšana);

iv) piezīmes par SI konstatējumiem un secinājumiem saistībā ar klienta pārvaldības sistēmas atbilstību un īstenošanu un attiecīgā gadījumā svarīgus konstatējumus, kurus SI audita grupa nav ziņojusi vai identificējusi;

v) citus datus (piemēram, vai tika nodrošināta objektivitāte, drošības pasākumi, konfidencialitāte, atbilstība normatīviem vai tiesību aktiem, pēc novērošanas veiktās darbības, ja bija iekļautas, atbilstība SI procedūrām);

vi) AI konstatējumus un secinājumus, kas izdarīti novērotā audita laikā, un

vii) secinājumu, vai SI pārskatā atainotie faktiskie audita konstatējumi un secinājumi ir uzticami.

3.4. AI pārskatā par novērošanu nav jādublē informācija, kas jau ir sniegta SI audita pārskatā.

3.5. Ja AI vērtētājs nepiedalījās visā SI auditā, novērošanas pārskatā ir jānorāda, kādas audita darbības tika novērotas (tostarp jānorāda audita plāna daļas un kuras pārvaldības sistēmas standarta prasības AI novēroja).

# 4. ĪPAŠA PIEEJA SFĒRU IZLASES VEIDOŠANAI

## 4.1. Kā lasīt tabulas. Skaidrojumi

4.1.1. Visi *IAF* kodi (skat. IAF ID1) ir apvienoti vairākos tehniskos klasteros (ņemot vērā piemērojamos noteikumus, procesu tehniskos aspektus un attiecīgi to, kāda kompetence ir nepieciešama SI audita grupai) atbilstoši katra veida pārvaldības sistēmas sertificēšanai (*QMS*, *EMS* un *OH&SMS*).

4.1.2. Katram tehniskajam klasterim ir noteikti kritiskie kodi. Kritiskais kods ir tāds kods, kam, no tehniskā aspekta raugoties, ir nepieciešams, lai SI audita grupai būtu augstāka līmeņa:

i) kompetence (procesu / iesaistīto vides aspektu sarežģītības dēļ) vai

ii) piesardzība (neatbilstību riska un to seku dēļ vai augstās regulējuma pakāpes dēļ), vai

iii) uzcītība (ņemot vērā vēlamo individuālo uzvedību, kas ir svarīga sertifikācijas darbībās iesaistītajam personālam, kā tas nepieciešams kādā īpašā kontekstā).

4.1.3. Ja izmanto citu kodēšanas sistēmu, SI izveido sakarību starp savu kodēšanas sistēmu un šajā dokumentā definēto kodēšanas sistēmu.

## 4.2. Vispārīgie noteikumi, kas piemērojami *QMS*, *EMS* un *OH&SMS* shēmām

4.2.1. Lai arī AI ir ļauts izmantot augstākas izlases veidošanas stratēģijas dažādu iemeslu dēļ (piemēram, valsts nolīgumi ar klientiem, ieinteresētajām personām vai regulatoriem), šajā dokumentā ir sniegts pamatscenārijs, kas ir jāievēro.

4.2.2. Novērtēšanas programmu izstrādā tā, lai garantētu, ka akreditācijas ciklā tiek novērtēta kompetence visā sfērā, attiecībā uz visiem katras *MS* shēmas *IAF* kodiem, izmantojot vienu no 2.2.1. punktā aprakstītajiem mehānismiem. Ja akreditācijas ciklā nav iespējams veikt šāda veida novērtējumu, AI samazina akreditācijas sfēru.

4.2.3. Katras *MS* shēmas pirmajā piecu gadu akreditācijas periodā pēc tam, kad ir piešķirta sākotnējā akreditācija, AI veic vismaz vienu novērošanas darbību katras *MS* shēmas katrā tehniskajā klasterī. Šo programmu turpina, līdz SI ir apliecinājusi pietiekamu pieredzi un sniegumu uzlabotai programmai. Kad tas ir noticis, AI veic vismaz vienu novērošanas darbību katras *MS* shēmas tehniskajā klasterī, ko papildina ar citām novērtēšanas darbībām, lai garantētu, ka katrs tehniskais klasteris ir novērtēts ne retāk kā desmit gadu periodā. AI ir jāspēj pamatot, kāpēc novērošanas programmas tvērums tika samazināts. Ja būtiski mainās SI auditoru kvalifikācijas process, auditēšanas prakse vai rezultāti un audita personāls, ir jāatjauno pirmajā periodā noteiktais novērošanas biežums.

4.2.4. Lai piešķirtu un paplašinātu katras *MS* shēmas akreditāciju, piemēro šādus novērošanas noteikumus, ko papildina ar citām novērtēšanas darbībām, lai nodrošinātu pieteicēja sfēras atbilstīgu aptvērumu:

i) ja tehniskajā klasterī ir tikai 1 kritiskais kods, AI veic novērošanas darbību šim kritiskajam kodam, lai piešķirtu akreditāciju visiem *IAF* kodiem šajā klasterī, piemēram, *QMS* shēmas klasterī “Pārtika” ar vienu novērošanas darbību *IAF* kodam 03 AI var piešķirt akreditāciju citiem šā klastera *IAF* kodiem (01 un 30); *EMS* shēmas klasterī “papīrs” ar vienu novērošanas darbību *IAF* kodam 09 AI var piešķirt akreditāciju citiem šā klastera *IAF* kodiem (7 un 8);

ii) ja tehniskajā klasterī ir vairāk nekā viens kritiskais kods, AI veic vismaz vienu novērošanas darbību:

a) visiem kritiskajiem kodiem, kas ir norādīti ar “un” (slejā “Kritiskais kods”);

piemēram, *EMS* shēmas klasterī “Preču ražošana” ar vienu novērošanas darbību *IAF* kodam 04 vai 05 AI var piešķirt akreditāciju visiem nekritiskajiem kodiem (06 un 23) šajā klasterī, bet, lai piešķirtu akreditāciju otram kritiskajam kodam (04 vai 05), tam ir jāveic novērošana;

b) vienam no kritiskajiem kodiem, kas ir norādīti ar “vai” (slejā “Kritiskais kods”);

piemēram, *QMS* shēmas klasterim “Mehānika” ar vienu novērošanas darbību *IAF* kodam 20 vai 22 AI var piešķirt akreditāciju citiem *IAF* kodiem (17, 18, 19, 20 vai 22), kas ietilpst šajā tehniskajā klasterī;

c) visiem kritiskajiem kodiem, kas ir norādīti ar “un”, t. i., kritiskiem kodiem, kas norādīti kvadrātiekavās [...], vai kritiskiem kodiem, kas norādīti ar “vai” (slejā “Kritiskais kods”);

piemēram, *OH&S* shēmas klasterī “Ķīmiskās vielas” ar vienu novērošanas darbību *IAF* kodam 7 vai 10, vai 12, vai 13, vai 16 AI var piešķirt akreditāciju visiem nekritiskajiem kodiem, t. i., kodam 14 un 15 plus 17 šajā klasterī, bet, lai piešķirtu akreditāciju citiem kritiskajiem kodiem, t. i., kodam 7 vai 10, vai 12, vai 13, vai 16, ir jāveic novērošana.

Savukārt šim pašam minētajam klasterim ar vienu novērošanas darbību *IAF* kodam 17 AI var piešķirt akreditāciju visiem pārējiem *IAF* kodiem, t. i., kodam 7, 10, 12, 13, 14, 15 un 16, kas ietilpst šajā tehniskajā klasterī;

iii) ja nav iespējams veikt novērošanas darbību vienam vai vairākiem *IAF* kodiem, kas atzīmēti kā kritiskie kodi, AI var vienoties ar SI par kādu no šiem diviem variantiem:

a) AI var piešķirt akreditāciju tikai vienam vai vairākiem nekritiskajiem *IAF* kodiem, kas ietilpst tehniskajā klasterī, kuram ir veikta novērošanas darbība (piemēram, *QMS* klasterim “Pārtika” ar vienu novērošanas darbību *IAF* kodam 30 AI var piešķirt akreditāciju gan *IAF* kodam 30, gan *IAF* kodam 01), vai

b) AI var piešķirt akreditāciju visiem klastera kodiem, veicot biroja darbību vienā vai vairākos kritiskajos kodos, bet ar nosacījumu, ka:

* SI ir dokumentāli apliecinājusi savu kompetenci attiecībā uz visiem klastera kodiem un
* vispirms tiek veikta novērošanas darbība vienam vai vairākiem kritiskajiem kodiem, un tikai pēc tam izdod sertifikātu attiecībā uz šo(-iem) kritisko(-ajiem) kodu(-iem), pamatojoties uz izdoto akreditāciju.

Tomēr šādos gadījumos, ja novērošanas darbības rezultāts ir negatīvs, AI izvērtē iespēju samazināt akreditācijas sfēru.

*Piezīme. Ja esošai akreditētai SI jau ir akreditēts kritiskais kods, bet nav akreditēts saistītais nekritiskais kods, tā var paplašināt savu akreditāciju, iekļaujot nekritiskos kodus, saskaņā ar 4.2.8. punktu.*

4.2.5. Ja SI vēlas akreditēt tikai vienu vai vairākus nekritiskos *IAF* kodus, ir nepieciešams vismaz viens novērošanas audits katrā klasterī, kurā ietverti nekritiskie *IAF* kodi.

4.2.6. Lai veiktu katras *MS* shēmas sākotnējo akreditāciju, AI novēro vismaz viena SI klienta 1. un 2. posma auditus. Pirms audita 2. posma novērošanas pieteicēja SI iesniedz pilnīgu pārskatu un/vai secinājumus par 1. posma auditu AI vērtēšanas grupai. Ja sertifikācijas institūcijai nav jaunu klientu, var novērot vienu atjaunošanas vai divus uzraudzības auditus, kas aptver galvenos procesus.

4.2.7. Iespēja piešķirt akreditāciju visam *IAF* kodam (piezīme – vārds “viss” nozīmē, ka dažas AI izmanto detalizētāku aptvērumu katram *IAF* kodam, sadalot to *NACE* kodos vai *IAF* apakškodos) vienmēr ir atkarīga no tā, vai SI ir apliecinājusi, ka tai ir kompetence sertificēt visas pamatā esošās tehniskās jomas.

4.2.8. Ņemot vērā minēto, lai AI varētu piešķirt akreditāciju, vispirms ir jānovērtē kompetence arī attiecībā uz visiem nekritiskajiem kodiem. Tāpēc akreditāciju piešķir tikai:

i) *IAF* kodiem, ja SI jau ir pieņēmusi lēmumus par sertifikāciju (piemēram, *QMS* shēmai ar vienu novērošanu *IAF* kodam 03 AI piešķir akreditāciju tikai *IAF* kodam 30 un 03, ja SI nav pieņēmusi lēmumus par sertifikāciju *IAF* kodam 01), vai

ii) *IAF* kodiem, ja SI ir apliecinājusi savu kompetenci ar citiem līdzekļiem (piemēram, apliecinājusi, ka tai ir kompetents personāls visu konkrēto sertifikācijas funkciju veikšanai, skat. ISO/IEC 17021 A pielikumu).

4.2.9. Integrētas vai kombinētas pārvaldības sistēmas audita gadījumā novērošanas darbības sfēru saskaņo ar SI. Ja nesen ir veikta novērošanas darbība tam pašam kodam, bet citā nolūkā (piemēram, ISO 13485, ISO 3834, EN 9100), AI var uzskatīt, ka nav nepieciešamības veikt vēl vienu novērošanas darbību.

# 5. KVALITĀTES PĀRVALDĪBAS SISTĒMAS (ISO 9001)

Visi *IAF* kodi (skat. IAF ID1) ir apvienoti vairākos *QMS* tehniskajos klasteros, kas uzskatāmi par būtiskiem šajā dokumentā.

| **Tehniskais klasteris** | | ***IAF*** **kods** | | **Ekonomikas nozares/darbības apraksts saskaņā ar IAF ID1** | **Kritiskais(-ie) kods(-i)** | |
| --- | --- | --- | --- | --- | --- | --- |
| Pārtika | | 1 | | Lauksaimniecība, mežsaimniecība, zvejniecība | 3 | |
| 3 | | Pārtikas produkti, dzērieni un tabakas izstrādājumi |
| 30 | | Viesnīcas un restorāni |
| Mehānika | | 17 | | Parastie metāli un metāla izstrādājumi | | 22 vai 20 |
| 18 | | Iekārtas un aprīkojums | |
| 19 | | Elektriskās un optiskās iekārtas | |
| 20 | | Kuģu būve | |
| 22 | | Cits transportlīdzekļu aprīkojums | |
| Papīrs | | 7 | | Tikai “Papīra izstrādājumi” | | 9 |
| 8 | | Izdevējdarbības uzņēmumi | |
| 9 | | Drukāšanas uzņēmumi | |
| Minerālvielas | | 2 | | Ieguves rūpniecība un karjeru izstrāde | | 2 vai 15 |
| 15 | | Nemetālisko minerālu izstrādājumi | |
| 16 | | Betons, cements, kaļķis, ģipsis utt. | |
| Būvniecība | | 28 | | Būvniecība | | 28 |
| 34 | | Inženierpakalpojumi | |
| Preču ražošana | | 4 | | Tekstilizstrādājumi un tekstilpreces | | 5 vai 14 |
| 5 | | Āda un ādas izstrādājumi | |
| 6 | | Koksne un koksnes izstrādājumi | |
| 14 | | Gumijas un plastmasas izstrādājumi | |
| 23 | | Nekur citur neklasificēta ražošana | |
| Ķimikālijas | | 7 | | Tikai “Celulozes un papīra ražošana” | | 12 |
| 10 | | Koksa un naftas pārstrādes produktu ražošana | |
| 12 | | Ķimikālijas, ķīmiskie izstrādājumi un šķiedras | |
| Piedāvājums | | 25 | | Elektroapgāde | | 26 |
| 26 | | Gāzes apgāde | |
| 27 | | Ūdensapgāde | |
| Transports un atkritumu apsaimniekošana | | 24 | | Otrreizējā pārstrāde | | 24 |
| 31 | | Transports, glabāšana un sakari | |
| 39 | | Citi sociālie pakalpojumi | |
| Pakalpojumi | | 29 | | Vairumtirdzniecība un mazumtirdzniecība, mehānisko transportlīdzekļu, motociklu, personisko mantu un mājsaimniecības preču remonts | | 37 vai 33 |
| 32 | | Finanšu starpniecība, nekustamais īpašums, noma | |
| 33 | | Informācijas tehnoloģijas | |
| 35 | | Citi pakalpojumi | |
| 37 | | Izglītība | |
| 36 | | Valsts pārvalde | |
| Kodoliekārtas | | 11 | | Kodoldegviela | | 11 |
| Farmācija | | 13 | | Farmaceitiskie līdzekļi | | 13 |
| Aerokosmosa telpa | | 21 | | Aerokosmosa telpa | | 21 |
| Veselības aprūpe | | 38 | | Veselība un sociālais darbs | | 38 |

Katra AI var izlemt katrā tehniskajā klasterī pievienot papildu vai atšķirīgus kritiskos kodus saskaņā ar valsts tiesību aktiem, vietējiem tirgus apstākļiem un faktisko izmantošanu. Pieraksta tehnisko pamatojumu šo grozījumu veikšanai.

# 6. VIDES PĀRVALDĪBAS SISTĒMAS (ISO 14001)

Visi *IAF* kodi (skat. IAF ID1) ir apvienoti vairākos *EMS* tehniskajos klasteros, kas uzskatāmi par būtiskiem šajā dokumentā.

| **Tehniskais klasteris** | ***IAF*** **kods** | **Ekonomikas nozares/darbības apraksts saskaņā ar IAF ID1** | **Kritiskais(-ie) kods(-i)** |
| --- | --- | --- | --- |
| Lauksaimniecība, mežsaimniecība, zvejniecība | 1 | Lauksaimniecība, mežsaimniecība, zvejniecība | 1 |
| Pārtika | 3 | Pārtikas produkti, dzērieni un tabakas izstrādājumi | 3 |
| 30 | Viesnīcas un restorāni |
| Mehānika | 17 | Tikai “Metāla izstrādājumi” | 20 vai 21 |
| 18 | Iekārtas un aprīkojums |
| 19 | Elektriskās un optiskās iekārtas |
| 20 | Kuģu būve |
| 21 | Aerokosmosa telpa |
| 22 | Cits transportlīdzekļu aprīkojums |
| Papīrs | 7 | Tikai “Papīra izstrādājumi” | 9 |
| 8 | Izdevējdarbības uzņēmumi |
| 9 | Drukāšanas uzņēmumi |
| Būvniecība | 28 | Būvniecība | 28 |
| 34 | Inženierpakalpojumi |
| Preču ražošana | 4 | Tekstilizstrādājumi un tekstilpreces | 4 un 5 |
| 5 | Āda un ādas izstrādājumi |
| 6 | Koksne un koksnes izstrādājumi |
| 23 | Nekur citur neklasificēta ražošana |
| Ķimikālijas | 7 | Tikai “Celulozes un papīra ražošana” | 7 un 10, un 12, un 13 |
| 10 | Koksa un naftas pārstrādes produktu ražošana |
| 12 | Ķimikālijas, ķīmiskie izstrādājumi un šķiedras |
| 13 | Farmaceitiskie līdzekļi |
| 14 | Gumijas un plastmasas izstrādājumi |
|  | 15 | Nemetālisko minerālu izstrādājumi |  |
| 16 | Betons, cements, kaļķis, ģipsis utt. |
| 17 | Tikai “Parasto metālu ražošana” |
| Ieguves rūpniecība un karjeru izstrāde | 2 | Ieguves rūpniecība un karjeru izstrāde | 2 |
| Piedāvājums | 25 | Elektroapgāde | 25 vai 26 |
| 26 | Gāzes apgāde |
| 27 | Ūdensapgāde |
| Transports un atkritumu apsaimniekošana | 31 | Transports, glabāšana un sakari | 24 un 39 (tikai *NACE* 37, 38.1, 38.2, 39) |
| 24 | Otrreizējā pārstrāde |
| 39 | Citi sociālie pakalpojumi |
| Pakalpojumi | 29 | Vairumtirdzniecība un mazumtirdzniecība, mehānisko transportlīdzekļu, motociklu, personisko mantu un mājsaimniecības preču remonts | 29 vai 35, vai 36 |
| 32 | Finanšu starpniecība, nekustamais īpašums, noma |
| 33 | Informācijas tehnoloģijas |
| 35 | Citi pakalpojumi |
| 36 | Valsts pārvalde |
| 37 | Izglītība |
| Kodoliekārtas | 11 | Kodoldegviela | 11 |
| Veselības aprūpe | 38 | Veselība un sociālais darbs | 38 |

Katra AI var izlemt katrā tehniskajā klasterī pievienot atšķirīgus kritiskos kodus saskaņā ar valsts tiesību aktiem, vietējiem tirgus apstākļiem un faktisko izmantošanu. Pieraksta tehnisko pamatojumu šo grozījumu veikšanai.

# 7. ARODVESELĪBAS UN DROŠĪBAS PĀRVALDĪBAS SISTĒMAS (ISO 45001)

Visi *IAF* kodi (skat. IAF ID1) ir apvienoti vairākos *OH&SMS* tehniskajos klasteros, kas uzskatāmi par būtiskiem šajā dokumentā.

| **Tehniskais klasteris** | ***IAF*** **kods** | **Ekonomikas nozares/darbības apraksts saskaņā ar IAF ID1** | **Kritiskais(-ie) kods(-i)** |
| --- | --- | --- | --- |
| Lauksaimniecība, mežsaimniecība, zvejniecība | 1 | Lauksaimniecība, mežsaimniecība, zvejniecība | 1 |
| Pārtika | 3 | Pārtikas produkti, dzērieni un tabakas izstrādājumi | 3 |
| 30 | Viesnīcas un restorāni |  |
| Mehānika | 17 | Tikai “Metāla izstrādājumi” | 20 un 21 |
| 18 | Iekārtas un aprīkojums |
| 19 | Elektriskās un optiskās iekārtas |
| 20 | Kuģu būve |
| 21 | Aerokosmosa telpa |
| 22 | Citi transportlīdzekļi |
| Papīrs | 7 | Tikai “Papīra izstrādājumi” | 9 |
| 8 | Izdevējdarbības uzņēmumi |
| 9 | Drukāšanas uzņēmumi |
| Būvniecība | 28 | Būvniecība | 28 |
| 34 | Inženierpakalpojumi |
| Preču ražošana | 4 | Tekstilizstrādājumi un tekstilpreces | [4 (ar krāsošanu) un 5 (ar miecēšanu)] vai 6 |
| 5 | Āda un ādas izstrādājumi |
| 6 | Koksne un koksnes izstrādājumi |
| 23 | Nekur citur neklasificēta ražošana |
| Ķimikālijas | 7 | Tikai “Celulozes un papīra ražošana” | [7 un 10, un 12, un 13, un 16] vai 17 |
| 10 | Koksa un naftas pārstrādes produktu ražošana |
| 12 | Ķimikālijas, ķīmiskie izstrādājumi un šķiedras |
| 13 | Farmaceitiskie līdzekļi |
| 14 | Gumijas un plastmasas izstrādājumi |
| 15 | Nemetālisko minerālu izstrādājumi |
| 16 | Betons, cements, kaļķis, ģipsis utt. |
| 17 | Tikai “Parasto metālu ražošana” |
| Ieguves rūpniecība un karjeru izstrāde | 2 | Ieguves rūpniecība un karjeru izstrāde | 2 |
| Piedāvājums | 25 | Elektroapgāde | 25 vai 26 |
| 26 | Gāzes apgāde |
| 27 | Ūdensapgāde |
| Transports un atkritumu apsaimniekošana | 31 | Transports, glabāšana un sakari | [31 (tikai bīstamas preces) un 24] vai 39 (tikai *NACE* 37, 38.1, 38.2, 39) |
| 24 | Otrreizējā pārstrāde |
| 39 | Citi sociālie pakalpojumi |
| Pakalpojumi | 29 | Vairumtirdzniecība un mazumtirdzniecība, mehānisko transportlīdzekļu, motociklu, personisko mantu un mājsaimniecības preču remonts | 29 vai 35, vai 36 |
| 32 | Finanšu starpniecība, nekustamais īpašums, noma |
| 33 | Informācijas tehnoloģijas |
| 35 | Citi pakalpojumi |
| 36 | Valsts pārvalde |
| 37 | Izglītība |
| Kodoliekārtas | 11 | Kodoldegviela | 11 |
| Veselības aprūpe | 38 | Veselība un sociālais darbs | 38 |

Katra AI var izlemt katrā tehniskajā klasterī pievienot atšķirīgus kritiskos kodus saskaņā ar valsts tiesību aktiem, vietējiem tirgus apstākļiem un faktisko izmantošanu. Pieraksta tehnisko pamatojumu šo grozījumu veikšanai.

*IAF* obligātā dokumenta “Novērošanas darbības pārvaldības sistēmu sertifikācijas institūciju akreditācijai” beigas

## Sīkāka informācija

Sīkāku informāciju par šo dokumentu vai citiem *IAF* dokumentiem var saņemt, sazinoties ar jebkuru *IAF* locekli vai ar *IAF* sekretariātu.

*IAF* locekļu kontaktinformācija ir sniegta *IAF* tīmekļa vietnē http://www.iaf.nu.

## Sekretariāts:

*IAF* korporācijas sekretāre

Tālrunis: +1 (613) 454-8159

E-pasts: secretary@iaf.nu

1. Tulkotāja piezīme. Tekstā angļu valodā šis komentārs attiecas uz konstrukcijām ar “should”. [↑](#footnote-ref-1)
2. Tulkotāja piezīme. Tekstā angļu valodā šis komentārs attiecas uz konstrukcijām ar “shall”. [↑](#footnote-ref-2)